open-index/open-wikipedia-markdown huggingface dataset:
Sondre Skarli

**Sondre Dølemo Skarli** (født 22. april 1986) er en norsk skøytetrener for det norske skøytelandslaget og tidligere skøyteløper og representerer Dølemo Idrettslag.

## Skøyteløper
Som skøyteløper deltok han i to allround-NM på skøyter (2006 med en 15.-plass og i 2007 med en 10.-plass) og tre sprint-NM på skøyter (2006 med en 17.-plass, 2007 med en 11.-plass og i 2008 med en 15.-plass). Han har også en 16.-plass på 1&nbsp;500&nbsp;m og en 12.-plass på 5&nbsp;000&nbsp;m begge under enkeltdistanse-NM på skøyter 2008.

### Personlige rekorder

## Skøytetrener
I august 2009 ble han trener for NSF Region Sør. Sesongen 2010/11 var han og Lasse Sætre trenere for skøyteforbundets talentgruppe som de også hadde den påfølgende sesongen 2011/12, men da var han i tillegg trener for Team 2014-gruppa sammen med Edel Therese Høiseth. Denne trenerfordelingen i forbundet fortsatte i sesongen 2012/13 for Skarli. OL-sesongen 2013/14 ble han forfremmet til assisterende trener for Jarle Pedersen til elitegruppa i Norges Skøyteforbund. Og da Pedersen ikke fikk signaler fra forbundet om fornyet kontrakt med skøyteforbundet, sa han opp en snau måned før kontrakten var over, slik at forbundet uansett måtte finne en ny landslagstrener for kommende sesong (2014/15). Og da skøyteforbundet og Gerard Kemkers ikke ble enig om trenermodellen i Norges Skøyteforbund og etter påtrykk fra Olympiatoppen med ønske om en norsk landslagstrener på skøyter, ble Skarli valgt.

## Referanser




## Eksterne lenker
* 

;Bilder
*  Bilder på SpeedSkatingPhotos.info/DesgPhoto.com
The Thick of It

***The Thick of It*** er en britisk komiserie som gikk på BBC fra 2005 til 2012. Serien drev satire med de interne mekanismene i Det britiske parlamentet.

Det ble først kringkastet som to korte serier på kanalen BBC 4 i 2005, med færre skuespillere, med fokus på en av regjeringens ministre, hans rådgivere og partiets spin doctor. Antallet skuespillere ble økt voldsomt for en to timer lang spesialepisode for å sammenfalle med jul og Gordon Browns innsettelse som Storbritannias statsminister i 2007, da et større antall skuespillere ble ansatt for å forme opposisjonen. Disse karakterene forble da programmet endret kanal til BBC 2 for dens tredje serie i 2009. En fjerde serien for en koalisjonsregjering ble kringkastet høsten 2012, med siste episode sendt 27. oktober 2012. I et intervju i 2012 sa seriens skaper Armando Iannucci at den fjerde serien antageligvis blir den siste.

## Referanser


## Eksterne lenker
*
Söndagsnisse-Strix

**Söndagsnisse-Strix** var et svensk vittighetsblad. 
__NOTOC__
I 1924 ble Söndags-Nisse slått sammen med Albert Engströms vittighetsblad Strix, og under sitt nye dobbeltnavn utkom det til 1955. I årene 1998–2006 ble det gitt ut en ny versjon av publikasjonen, Nya Söndagsnisse-Strix, som et parallellblad/bilag til Grönköpings Veckoblad, men den ble lagt ned på grunn av dårlig økonomi. Abonnementer som hadde betalt for bilaget ble kompensert med boken *Vem är vem i Grönköping?*  eller med forlenget abonnement på Grönköpings Veckoblad.

## Redaktører
*Hasse Zetterström 1924–1942
*Gösta Chatham 1942–1943
*Seth Bremberg 1943–1955
*Erik Blix 1998–2006

## Kilder
*Söndagsnisse-Strix hos nettutgaven av Nationalencyklopedin
*Söndagsnisse-Strix fra tidskrift.nu
*Söndagsnisse-Strix 

## Noter
Politiets enhet for vandelskontroll og politiattester

**Politiets enhet for vandelskontroll og politiattester** er en nasjonal enhet i den norske Politi- og lensmannsetaten. Den ble opprettet 1. august 2012 og har landsdekkende ansvar for vandelskontroll og politiattester.

Enheten overtok oppgavene med vandelskontroll og politiattester fra politidistriktene, og ble etablert for å sikre en mer effektiv oppgaveløsning med økt saksmengde og høyere kompleksitet i regelverk og hjemler.

Politiets enhet for vandelskontroll og politiattester er stedsplassert i Vardø og administrativt underlagt Finnmark politidistrikt. Enheten har 24 ansatte. Den behandler ca.  attester hvert år.

## Referanser


## Eksterne lenker
* Politiattester
Levande Historia (tidsskrift)

***Levande Historia*** var et svensk tidsskrift som ble utgitt fra  2010 til 2011 av *[[Aftonbladet]]*.

## Eksterne lenker
* Dagens Media - ''Aftonbladet skrotar Levande Historia''
Zenit (tidsskrift)

***Zenit*** var et selvstendig nordisk sosialistisk tidsskrift som ble gitt ut fra 1957 til 1997 som et forum for venstreintellektuell debatt. 

Zenit ble opprinnelig gitt ut i Stockholm av Syndikalistiska ungdomsförbundet fra 1957 til 1961, var uavhengig fra 1962 til 1965, var organ for ungdomsforbundet Syndikalistiska Grupprörelsen fra 1965 til 1966 og var igjen uavhengig fra 1967. Redaksjonen var fra 1970 plassert i Malmö og fra 1973 inntil nedleggningen i Lund. En tilsvarende tidsskrift i Storbritannia er New Left Review.

Man startet også forlagsvirksomhet og ga i årene 1969-1982 ut bøker i seriene *Zenitserien*, *Zenit Häften* og *Zenit förlag*. Bøkene distribueres nå av Arkiv förlag.

## Se også
*Sveriges Arbetares Centralorganisation

## Kilder
* Arbetaren: Zenit, ett namn med anor (Rikard Warlenius, publisert 8. januar 2009) Besøkt 9. november 2022
* Kungliga Biblioteket: Zenit Besøkt 9. november 2022
Politisk Revy

***Politisk Revy*** var et dansk forlag og tidsskrift som kom ut hver fjortende dag fra 1963 til 1987. Sammen med *[[Dagbladet Information]]* var Politisk Revy et talerør for den venstreorienterte og kulturradikale opinionen i landet. 

Tidsskriftet ble opprettet i 1963 av en gruppe som var knyttet til Socialistisk Folkeparti (SF) og det nedlagte tidsskriftet *Dialog*. I de første årene var målet at tidsskriftet skulle være et forum for hele den danske venstreopinionen, fra SF til Det Radikale Venstre. Men fra midten av 1960-tallet ble det stadig mer venstreorientert og viste åpen støtte til 1960-tallets ungdomsopprør. Til forskjell fra avisen Land og Folk hadde Politisk Revy en kritisk innstilling til kommunismen og Sovjetunionen. Den kritiserte også den politiske utviklingen i Vietnam (også etter krigen) og Kambodsja (Pol Pot og Røde Khmer), samt Sovjetunionens invasjon av Afghanistan. Derimot var det periodevis mer positivt innstilt til Cuba og kulturrevolusjonen i Kina. På 1970-tallet var tidsskriftet dessuten knyttet til partiet Venstresocialisterne.

Politisk Revy fulgte samme utvikling som resten av den danske venstrebevegelsen og minsket i betydning på 1980-tallet. Samtidig var de ytterste venstrepartiene i dansk politikk i oppløsning i forbindelse med at Glasnost og Perestrojka ble gjennomført i Sovjetunionen. Tidsskriftet ble lagt ned i 1987 og forlaget med samme navn fortsatte som et enmannsprojekt.

## Se også
* Karen Jespersen
* Preben Wilhjelm

## Referanser
Karlheinz Böhm

**Karlheinz Böhm** (født 16. mars 1928 i Darmstadt, død 29. mai 2014 i Grödig) var en østerriksk skuespiller. Han spilte i over 45 filmer, og ble spesielt kjent i Tyskland og Østerrike for sin rolle som keiser Frans Josef I i *Sissi*-trilogien.

## Filmografi i utvalg
* 1948 : *Engelen og basunen (Der Engel mit der Posaume)*
* 1952 : *I livets forværelse (Haus des Lebens)*
* 1952 : *Alrune (Alraune)*
* 1953 : *Salto Mortale*
* 1955 : *Sissi – Den glade prinsesse (Sissi)*
* 1955 : *Sommarflickan*
* 1955 : *Dunja*
* 1956 : *Sissi - Ungarns dronning  (Sissi – Die junge Kaiserin*)
* 1956 : *Kitty og den store verden (Kitty und die Grosse Welt)*
* 1957 : *Sissi – Schicksalsjahre einer Kaiserin*
* 1957 : *Das Schloß in Tirol*
* 1957 : *Blaue Jungs*
* 1958 : *Man müßte nochmal zwanzig sein*
* 1958 : *Das Dreimäderlhaus*
* 1958 :  *Mord ombord (The Stowaway)*
* 1958 : *That Won't Keep a Sailor Down*
* 1959 : *La Paloma*
* 1959 : *Krigsrett (Kriegesgericht)
* 1960 : *Peeping Tom – En tyvtitter*
* 1960 : *Der Gauner und der liebe Gott*
* 1960 : *I heteste laget (Too Hot to Handle)*
* 1961 : *De fire ryttere (The Four Horsemen of the Apocalypse)*
* 1962 : *Schicksals-Sinfonie*
* 1962 : *Rififi i Tokio (Du rififi à Tokyo)
* 1962 : *Brødrene Grimms eventyrlige verden (The Wonderful World of the Brothers Grimm)*
* 1963 : *Fly med meg (Come Fly with Me)*
* 1967 : *Farlig oppdrag i Venezia (The Venetian Affair)*
* 1973 : *Martha*
* 1974 : *[[Frihetens knyttneve]]*
* 1974 : *[[Effi Briest (1974)|Effi Briest]]*
* 1975 : *Mutter Küsters Fahrt zum Himmel*

## Fjernsyn
* 1969 : *Traumnovelle*
* 1980 : *Tatort*
* 1980 : *Ringstraßenpalais*

## Referanser


## Eksterne lenker
*
Sveriges Lagar

***Sveriges Lagar*** er en svensk lovsamling som ble utgitt fra 1997 til 2011.

Mellom 1997 og 2007 ble den publisert av Karnov Group AB, men i 2008 Studentlitteratur AB over publiseringens, mens Karnov Group fortsatte å levere innholdet.

I *Sveriges Lagar* ble gjeldende svensk rett gitt en temabasert inndeling, mens den ledende konkurrerende lovsamlingen *[[Sveriges Rikes Lag]]* i stedet benytter oppstillingen fra den opprinnelige utgaven av 1734. Innholdet i *Sveriges Lagar* er inndelt i 29 emner (for eksempel «Strafferett», «Formuesrett» og «Arbeidsrett») og lovene er gjengitt innen sine respektive emner i kronologisk rekkefølge.
Djamel Haimoudi

**Djamel Haimoudi** (arabisk جمال حيمودي; født 10. desember 1970 i Oran) er en algerisk fotballdommer. Han dømte sin første FIFA-kamp i 2004, og skal dømme under fotball-VM i Brasil 2014.

## Kamper i VM som hoveddommer
### [[VM i fotball 2014|2014]]
*   &ndash;   (gruppespill)
*   &ndash;   (gruppespill)
*   &ndash;   (åttedelsfinale)
*   &ndash;   (bronsefinale)

## Referanser


## Eksterne lenker
* Oversikt over internasjonale kamper hos WorldReferee.com 
* FIFA-profil
United States Code

**United States Code** (**USC**, formelt *Code of Laws of the United States*) er den offisielle samlingen og kodifiseringen av USAs føderale lover, vedtatt av Kongressen. USC utgis av Office of the Law Revision Counsel ved Representantenes hus hvert sjette år, mens kumulative tillegg publiseres årlig. Den offisielle versjonen av lover som ikke kodifiseres i USC blir utgitt i *[[United States Statutes at Large]]*.

USC består av 51 temabaserte deler, samt fire foreslåtte nye deler. Del 6 (Kausjonsavtaler) ble opphevet i 1947 og flyttet til Del 31 (Penger og finans), mens Del 34 (Marine) ble opphevet i 1956 og lagt inn under Del 10 (Væpnede styrker).

## Referanser


## Eksterne lenker
*
United States Statutes at Large

***United States Statutes at Large*** er den offisielle, permanente samlingen av lover, vedtak og resolusjoner vedtatt av Kongressen. Samlingen publiseres og nummereres etter hver kongressesjon som en kompilasjon av sesjonens enkeltvedtak.

Utgivelsen av *United States Statutes at Large* begynte i 1845 av det private forlaget Little, Brown and Company, med hjemmel i en kongressresolusjon. I 1874 overførte Kongressen utgivelsesmyndigheten til det offentlige organet Government Printing Office. Den praktiske publiseringen utføres i dag av National Archives and Records Administration.

## Referanser


## Eksterne lenker
* Government Printing Office
Lov om målenheter, måling og normaltid

**Lov om målenheter, måling og normaltid** er en norsk lov som skal sikre en måleteknisk infrastruktur som har tillit nasjonalt og internasjonalt samt bidra til at målinger og måleresultater er tilfredsstillende nøyaktige ut fra formålet om effektiv bruk av samfunnets ressurser og ivaretakelse av beskyttelsesverdige interesser.

Loven fastsetter Justervesenet som Norges nasjonale måletekniske myndighet. og gir Kongen i statsråd (Norges regjering) hjemmel til å fastsette i forskrift de målenheter som skal gjelde i Norge.

Dessuten bestemmer loven at normaltiden i Norge skal være én time foran koordinert universaltid (UTC+01.00) og gir hjemmel til å fastsette avvikende normaltid for særskilte årstider.

## Referanser


## Eksterne lenker
* Lovdata
Juan Cuadrado

**Juan Guillermo Cuadrado Bello** (født 1988) er en colombiansk fotballspiller som spiller for den italienske klubben . 

Han har tidligere spilt for den colombianske klubben Independiente Medellín og de italienske klubbene Udinese, Lecce, Fiorentina og . Han ble tatt ut i den colombianske VM-troppen til fotball-VM 2014.

Den 2. februar 2015 ble Cuadrado solgt fra AFC Fiorentina til den engelske klubben Chelsea FC på en overgangssum verdt £23,3 millioner pund. I august 2015 ble Cuadrado lånt ut til den italienske klubben Juventus FC ut 2015/2016-sesongen.

Den 22. mai 2017 skrev han under for en permanent overgang til Juventus fra Chelsea. Juventus betaler en overgangssum på 20 millioner euro. Cuadrados kontrakt varer til 30. juni 2020.

## Landslaget
Han ble tatt ut i s tropp til VM i fotball 2018 i Russland.

## Referanser


## Eksterne lenker
* 
* Official DIM Site
Georgij Sjtsjennikov

**Georgij Mikhajlovitsj Sjtsjennikov** (russisk: Георгий Михайлович Щенников; født 27. april 1991) er en russisk fotballspiller som spiller forPFK CSKA Moskva. 

Han er sønnen til den russiske EM-vinneren og olympiske sølvvinneren i kappgang Mikhail Sjtsjennikov. 

## Landslaget
Den 15. august 2012 debuterte han for det russiske landslaget i en treningskamp mot . Han ble tatt ut i den russiske VM-troppen til fotball-VM i Brasil 2014.

Han ble tatt ut i s EM-tropp til EM i Frankrike 2016.

## Meritter
**CSKA Moskva**
* Den russiske toppdivisjonen (2): 2012–13, 2013–14
* Den russiske cupen (3): 2008–09, 2010–11, 2012–13
* Den russiske supercupen (2): 2009, 2013

**Individuelt**
* In the list of 33 best football players of the championship of Russia (3): 2009, 2010, 2013/14.
* Den russiske toppdivisjonens beste ungespiller (1): 2009

## Referanser


## Eksterne lenker
* 
* CSKA Moscow Profile
Cascade Investment

**Cascade Investment, LLC** er et amerikansk investerings- og holdingselskap som kontrolleres av Bill Gates. Selskapet ble stiftet i 1994 og har hovedkontor i Kirkland i King County i Washington.

Cascade Investment forvalter Gates' investeringer i en rekke selskaper, blant annet Microsoft, Canadian National Railway, Four Seasons Hotels and Resorts og Deere & Company.
Mark Geiger

**Mark Geiger** (født 25. august 1974 i Beachwood i New Jersey) er en amerikansk fotballdommer. Han dømte blant annet under U20-VM i 2011, og skal også dømme i fotball-VM i 2014. Han er utdannet lærer i matematikk, og underviser i faget på high school.

## Kamper i VM som hoveddommer
### [[VM i fotball 2014|2014]]
*   &ndash;   (gruppespill)
*   &ndash;   (gruppespill)
*   &ndash;   (åttedelsfinale)

## Referanser


## Eksterne lenker
* 
* Oversikt over internasjonale kamper hos WorldReferee.com 
* FIFA-profil  FIFA
Marskgrasslekta

se tekst

**Marskgrasslekta** (*Spartina*) er ei slekt i grasfamilien.

De er utbredt langs strendene på begge sider av Atlanterhavet. I Europa vokser de nordover til Skottland og Danmark, og de mangler i Norge. I Nord-Amerika finnes de også i innlandet og ved stillehavskysten. Én art vokser på isolerte øyer lengst sør i Atlanterhavet og Det indiske hav.

*Spartina* vokser som regel i overgangen mellom strandeng og den øverste fjæresonen. De kan danne store bestander på mudderrike strender. Røttene er godt forankret, og stengelen kan vokser 10–15&nbsp;cm i året slik at plantene ikke begraves i mudder. De tåler mye salt og kan overleve flere timers neddykking i sjøvann. Alle artene i slekta har C<sub>4</sub>-fotosyntese.

Den eneste arten som sikkert fantes i den gamle verden fram til det 19. århundre var *[[Spartina maritima]]*, som vokser langs atlanterhavskysten i Europa og Afrika. Den amerikanske arten *[[Spartina alterniflora]]* ble ved et uhell innført til Sør-England og Vest-Frankrike. I 1870 ble det oppdaget en steril hybrid mellom disse to artene i England (*Spartina × townsendii*), og en annen steril hybrid ble funnet i Sørvest-Frankrike i 1892 (*Spartina × neyrautii*). Etter 1890 dukket det opp forplantningsdyktige planter med fordoblet kromosomtall i England. Den nye planten fikk navnet *[[Spartina anglica]]* og er svært livskraftig.

*Spartina anglica* har spredt seg raskt i Europa og er også innført andre steder for å stabilisere mudderbanker. Den vokser i tette bestander som fortrenger alle andre arter, også  *Spartina maritima*, og betraktes som en skadelig invaderende art. Flere andre arter kan også opptre som invaderende arter, for eksempel *Spartina alterniflora* og *[[Spartina densiflora]]* i California.

## Arter og hybrider
* *Spartina alterniflora* Loisel. – østlige Nord-Amerika, innført til California
* *Spartina anglica* C.E.Hubb. – Europa, innført andre steder
* *Spartina arundinacea* (Thouars) Carmich. – de subantarktiske øyene Tristan da Cunha, Gough,  St. Paul og Amsterdam
* *Spartina bakeri* Merr. – sørøstlige USA
* *Spartina × caespitosa* A.A.Eaton – østlige Canada, nordøstlige USA
* *Spartina ciliata* Brongn. – Brasil, Argentina, Uruguay
* *Spartina cynosuroides* (L.) Roth – østlige Nord-Amerika
* *Spartina densiflora* Brongn. – østlige Sør-Amerika, innført til California
* *Spartina foliosa* Trin. – California, Baja California
* *Spartina gracilis* Trin. – ved saltsjøer i innlandet i Nord-Amerika
* *Spartina longispica* Hauman & Parodi ex St.-Yves – Argentina, Uruguay
* *Spartina maritima* (Curtis) Fernald – Europa, Marokko, rundt Middelhavet, sørvestlige Afrika
* *Spartina × neyrautii* Fouc. – Europa
* *Spartina patens* (Aiton) Muhl – østlige Nord-Amerika
* *Spartina pectinata* Bosc ex Link – ved ferskvann i innlandet i Nord-Amerika
* *Spartina spartinae* (Trin.) Merr. ex Hitchc. – Amerikas atlanterhavskyst
* *Spartina × townsendii* H.Groves & J.Grov – Europa
* *Spartina versicolor* Fabre –  Sør-Europa, Nord-Afrika, Makaronesia (usikkert om den forkommer naturlig, står nært eller er identisk med *S. patens*)

## Litteratur
* 
* 
* 
* 
* * 

## Eksterne lenker

*
Eduardo Vargas

**Eduardo Jesús Vargas Rojas** (født 20. november 1989) er en chilensk fotballspiller som spiller for den brasilianske klubben Clube Atlético Mineiro.

Han har tidligere spilt for de chilenske klubbene Cobreloa og Universidad de Chile, og den italienske klubben Napoli, samt vært på utlån til den brasilianske klubben Grêmio og den spanske klubben Valencia. 

Den 21. august 2014 meldte han overgang fra Napoli til Queens Park Rangers FC, på en låneavtale ut 2014/2015-sesongen.

## Landslaget
Han ble tatt ut i den chilenske VM-troppen til fotball-VM i Brasil 2014, der han scoret 2 mål mot de regjerende mestrene Spania. Han ble også tatt ut i den chilenske troppen til Copa América 2015 i Chile, og de vant Copa América 2015 etter en straffesparkkonkurranse i finalen mot Argentina.

Han ble tatt ut i s tropp til FIFA Confederations Cup 2017 i Russland.

## Referanser


## Eksterne lenker
* 
* BDFA profile
* UEFA announcement
Wilmar Roldán

**Wilmar Alexander Roldán Pérez** (født 24. januar 1980 i Remedios, Antioquia) er en colombiansk fotballdommer. Han har dømt i landets øverste liga siden 2003, og ble FIFA-dommer i 2008. Siden den gang har han vært dommer i blant annet Copa América (2011) og under Sommer-OL (2012). Han vil også dømme under fotball-VM i 2014.

## Kamper i VM som hoveddommer
### [[VM i fotball 2014|2014]]
*   &ndash;   (gruppespill)
*   &ndash;   (gruppespill)

## Referanser


## Eksterne lenker
* 
* Oversikt over internasjonale kamper hos SoccerPunter.com
* FIFA-profil
Carlos Vera

**Carlos Alfredo Vera Rodríguez** (født 25. juni 1976) er en ecuadoriansk fotballdommer. Han har vært dommer i blant annet Copa Libertadores og Copa Sudamericana, og skal også dømme under fotball-VM i 2014.

## Kamper i VM som hoveddommer
### [[VM i fotball 2014|2014]]
*   &ndash;   (gruppespill)
*   &ndash;   (gruppespill)

## Referanser


## Eksterne lenker
* Oversikt over internasjonale kamper hos WorldReferee.com 
* FIFA-profil
Noam Jenkins

**Noam Jenkins** (født 31. desember 1983) er en kanadisk skuespiller som er kjent for rollen som politibetjent Jerry Barber i den kanadiske dramaserien *[[Rookie Blue]]*. Han er også kjent som gjesteskuespiller i en rekke serier, som *[[Deep in the City]]*, ** og *[[Covert Affairs]]*, og for å ha spilt Michael Marks i *[[Saw II]]*. Han har også stemmen til Aiden Pearce, protagonisten i Ubisofts spill *[[Watch Dogs]]* fra 2014.

## Eksterne lenker
*
Susan L. Burke

**Susan L. Burke** er en amerikansk advokat som har spesialisert seg på personskadesaker, kjent for saker hvor hun har representert saksøkere som saksøker det amerikanske militære eller militære entreprenører, slik som *[[Abtan v. Blackwater]]*-saken. Hun har representert tidligere fangeri Abu Ghraib-fengselet, i en sak mot forhørere og oversettere fra CACI og Titan Corp. som hadde ansvar for å få fatt i militær etterretning fra dem da de var fanger.
 
## Referanser
Christopher Jacot

**Christopher Jacot** (født 30. juni 1979) er en kanadisk skuespiller. Hans filmdebut var i lavbudsjettsfilmen *Short for Nothing* i 1998. Etter diverse småroller i TV-serier og filmer fikk han sin første hovedrolle i den kanadiske filmen *[[Going the Distance (2004)|Going the Distance]]* fra 2004. I 2014 hadde han stemmen til leiemorderen Maurice Vega i Ubisofts spill *[[Watch Dogs]]*.

## Eksterne lenker
*
Sandro Ricci

**Sandro Meira Ricci** (født 19. november 1974 i Poços de Caldas, Minas Gerais) er en brasiliansk fotballdommer som dømmer på internasjonalt FIFA-nivå. Han var hoveddommer i finalekampen for VM for klubblag i 2013, og skal også dømme under VM i fotball 2014.

## Kamper i VM som hoveddommer
### [[VM i fotball 2014|2014]]
*   &ndash;   (gruppespill)
*   &ndash;   (gruppespill)
*   &ndash;   (åttedelsfinale)

## Referanser


## Eksterne lenker
* Oversikt over internasjonale kamper hos WorldReferee.com 
* FIFA-profil
District of Maine

**District of Maine** er et av USAs 94 føderale distrikter og dekker hele delstaten Maine. Distriktets administrasjonssenter er Portland.

District of Maine var et av de opprinnelige 13 distriktene som ble etablert gjennom Judiciary Act, domstolloven, av 1789, selv om Maine ikke var skilt ut som egen delstat fra Massachusetts før i 1820. I likhet med de andre distriktene på den tiden ble Maine-distriktet tildelt ett enkelt dommerembede.

Maine-distriktet ble ikke underlagt en domskrets og fikk derfor samme jurisdiksjon som anneninstansdomstolene med unntak av anker, som ble lagt til anneninstansdomstolen for Massachusetts. Denne utvidede jurisdiksjonen ble opphevet fra 13. februar 1801, og 30. mars 1820, kort tid før Maine ble del av unionen, ble distriktet plassert under første domskrets.

## Eksterne lenker
* U.S. District Court for the District of Maine
* U.S. Attorney for the District of Maine
* U.S. Marshal
District of Delaware

**District of Delaware** er et av USAs 94 føderale distrikter og dekker hele delstaten Delaware. Distriktets administrasjonssenter er Wilmington.

Distriktet tilhører den tredje domskrets, og anker over distriktsdomstolens avgjørelser går til U.S. Court of Appeals for the Third Circuit.

District of Delaware var et av de opprinnelige 13 distriktene som ble etablert gjennom Judiciary Act, domstolloven, av 1789. Fra opprettelsen og frem til 1946 hadde distriktet ett enkelt dommerembede. Et midlertidig ekstra embede ble hjemlet 24. juli 1946, og gjort permanent 5. september 1950. Et tredje dommerembede ble opprettet 10. februar 1950 og et fjerde 10. juli 1984.

## Eksterne lenker
* U.S. District Court for the District of Delaware
* U.S. Attorney for the District of Delaware
* U.S. Marshal
Russian Roulette

***Russian Roulette*** er det tyske heavy metal-bandet Accepts sjuende album og det siste med Jörg Fischer i bandet. Også Udo Dirkschneider forlot bandet etter dette albumet, men vendte tilbake da Accept ble gjenforent for *Objection Overruled* i 1993. Låtene på *Russian Roulette* er kreditert bandet og Deaffy (pseudonym for bandets manager Gaby Hauke, som senere giftet seg med gitaristen og skiftet navn til Gaby Hoffmann.

## Sporliste
### Side 1
*T.V. War – 3:27
*Monsterman – 3:25
*Russian Roulette – 5:22
*It's Hard to Find a Way – 4:19
*Aiming High – 4:26
### Side 2
*Heaven Is Hell – 7:12
*Another Second to Be – 3:19
*Walking in the Shadow – 4:27
*Man Enough to Cry – 3:14
*Stand Tight – 4:05

## Medvirkende
*Udo Dirkschneider – Vokal
*Wolf Hoffmann – Gitar
*Jörg Fischer – Gitar
*Peter Baltes – Bass
*Stefan Kaufmann – Trommer

## Referanser
Daniel Kash

**Daniel Kash** (født 25. april 1959) er en kanadisk skuespiller og filmregissør. Han er sønn av den kanadiske operasangeren Maureen Forrester og filionisten og dirigenten Eugene Kash, og er bror til skuespilleren Linda Kash. Farens familie var jødisk, og moren konverterte til jødedommen.

Kash har spilt i filmene *[[Life with Judy Garland: Me and My Shadow]]*, *[[Camp Rock 2: The Final Jam]]*, *[[The Hunt for the BTK Killer]]*, *[[Gross Misconduct]]*, *[[The Path to 9/11]]*, *[[The Last Days of Patton]]* og *[[Mama (film)|Mama]]*. Han har også spilt i TV-seriene *[[Nikita (TV-serie)|Nikita]]*, *[[The Event]]*, *[[The Line (TV-serie)|The Line]]*, *[[Relic Hunter]]*, *[[Grøsserne (TV-serie)|Grøsserne]]*, *[[Due South]]*, *[[Lov og orden (TV-serie)|Lov og orden]]*, **, *[[Street Legal (1987)]]*, *[[The Hitchhiker]]*, *[[Angela's Eyes]]* og *[[Hannibal (TV-serie)|Hannibal]]*. I tillegg har han stemmen til antagonisten Damien Brenks i Ubisofts spill *[[Watch Dogs]]* fra 2014.

## Eksterne lenker
*
Carlos Alberto Peña

**Carlos Alberto Peña Rodríguez** (født 29. mars 1990 i Ciudad Victoria) er en meksikansk fotballspiller som spiller for Correcaminos UAT. 

Han spiller også for Mexicos landslag og er tatt ut i troppen som skal representere Mexico i fotball-VM 2014 i Brasil. 

Carlos Peña blir ofte omtalt som «Gullit» fordi han utseendemessig ligner på den tidligere nederlandske fotballspilleren Ruud Gullit.

## Eksterne lenker
* 
* Spillerprofil og klubbstatistikk − espnfc.com  
* Spillerprofil − mediotiempo.com  
* Spillerprofil − national-football-teams.com
José Juan Vázquez

**José Juan Vázquez Gómez** (født 14. mars 1988 i Celaya) er en meksikansk fotballspiller som for tiden spiller som defensiv midtbanespiller for den meksikanske klubben Club León i Liga MX. Han spiller også for Mexicos landslag og er tatt ut i troppen som skal representere Mexico i fotball-VM 2014 i Brasil. 

Vázquez er vanligvis kjent som *El Gallo* (hane på spansk) på grunn av sin karakteristiske hanekamfrisyre.

## Referanser


## Eksterne lenker
* 
* Spillerprofil − national-football-teams.com 
* Spillerprofil − mediotiempo.com 
* Spillerprofil − bdfa.com
Romny

**Romny** (ukrainsk Ромни; russisk Ромны) er en by  i Sumy oblast i det nordlige Ukraina. Den ligger ved elven Romen og er det administrative senteret i Romny rajon. Byen har omkring  innbyggere. 

Byen ble grunnlagt i år 902, og nevnes først i  skriftlige kilder i 1096.. 

## Referanser


## Eksterne lenker
*
National Corvette Museum

**National Corvette Museum** er et museum tillegnet Chevrolet Corvette, en amerikansk sportsbil som er produsert siden 1953. Det befinner seg i Bowling Green, Kentucky. Anlegget ble innviet i september 1994.

Den 12. februar 2014 raste 8 av bilene ned i et synkehull som oppstod i en utstillingshall
.

## Referanser


## Eksterne lenker
*
Jaron Lanier

**Jaron Lanier** (født 3. mai 1960 i New York) er en amerikansk informatiker, kunstner, musiker, komponist, forfatter og forretningsmann. Han regnes som far til begrepet kunstig virkelighet. 
Lanier drev fra 1984 til 1990 VPL Research som var et foretak med formålet å utvikle og markedsføre kunstig virkelighet. Jaron Lanier har markert seg som en skarp kritiker av Wikipedia som han har karakterisert som «digital maoisme» og Open Source-bevegelsen. Han var i 2010 blant de nominerte til *TIME 100 list of most influential people*. Jaron Lanier ble i 2014 tildelt Friedenspreis des Deutschen Buchhandels.

Lanier underviser ved New York University og ved Columbia University og er blant grunnleggerne til International Institute for Evolution and Brain som utgår fra Harvard University og Parisuniversitetet.
## Referanser


## Eksterne lenker
* 
* 
* 
* 
*  I Süddeutsche Zeitung, Jaron Lanier: ''Digitaler Maoismus''
Arbetets museum

**Arbetets museum** er et svensk industrimuseum i Norrköping. Det ligger i den gamla fabrikkbygningen Strykjärnet på øyen Laxholmen midt i Motala ström. Museet ble innviet i desember 1991.

Museet viser arbeidsliv og arbeide. Det har utstillinger om arbeidets vilkår, om det hverdagslige slitet på arbeidsplasser og om arbeidets historie samt dokumenterer industrisamfunnets historie. Museet er også kjent for å løfte fram genusperspektiv i sine utstillinger. 

Arbetets museum driver forskning ved å dokumentere og samle inn historier fra mennesker, med både fortid og nåtid i fokus. Temaet er arbeidsliv, men også hverdagsliv omfattes. Museets forsknings- og bibliotekavdeling samler dermed ikke på gjenstander, selv om museet i sin utstillingsvirksomhet viser gjenstander i relasjon til den epoken eller tema som omtales.Et eksempel på en utstilling var Industriland - när Sverige blev modernt, som ble vist mellom 2007 og 2013.

Fra 2009 rommer også museet *EWK-museet - centrum för politisk illustrationskonst* som er basert på EWKs bildeskatter. Museet bevarer, utvikler og formidler produksjonen til den politiske illustratøren Ewert Karlsson. Museet rommer også temautstillinger med nasjonale og internasjonale politiske illustratører i den hensikt å belyse og forsterke den politiske illustrasjsonskunsten.

## Referanser


## Se også
*Industriminne

## Eksterne lenker
* Arbetets museums nettsted
* Centrum för politisk illustrationskonst
* EWK-sällskapet
Eutektisk system

Et **eutektisk system** er en blanding av kjemiske forbindelser eller elementer som har en enkelt kjemisk sammensetning som størkner ved en lavere temperatur enn andre sammensetninger med samme ingredienser. Sammensetningen er kjent som den *eutektiske sammensetningen* og temperaturen hvor den størkner er kjent som den *eutektiske temperaturen*.

I et fasediagram gir skjæringspunktet mellom den *eutektiske temperaturen* og den *eutektiske sammensetningen* det *eutektiske punktet*.

## Referanser


## Litteratur
*
Avlangruds vei (Oslo)

**Avlangruds vei** (1-17, 2-16) er en vei på Dal i Bydel Søndre Nordstrand i Oslo. Den består av eneboliger og går i mellom veiene Dalsåsen og Dalssvingen.

Veien fikk navnet sitt i 1985, og er oppkalt etter Avlangrud-familien, som eide gården Søndre Dal.

## Referanser




## Eksterne lenker
*
Aleksandr Tairov

**Aleksandr Jakovlevitsj Tairov** (født  i Romny, død 25. september 1950 i Moskva) var en sovjetrussisk  regissør og teaterteoretiker. Han grunnla Moskva kammerteater.

## Biografi
Som Stanislavskis student og influert av Meyerhold gikk Tairov inn for det han kalte «syntetisk teater», som det forløsende svar på samtidens naturalisme (tese) og Stilbühne (antitese). Tairov definerte sitt syntetiske teater som «neorealistisk». Etter begynnerproblemer fikk han stor suksess med dette både i innland og utland. 

Tairov la - trass i hans høye krav til verk, regi, scenebilder og kostyme - entydig hovedvekten på skuespilleren som teaterets essensielle og bestemmende element. Han gikk derfor mmed stor kraft inn for grundig skuespillerutdannelse. 

Tairov betraktet utdannede skuespiller som fullt og helt selvstendige kunstnere, ikke bare på grunn av deres personlige talent men særlig på grunn av deres dannelse innen skuespillerhåndverket. Han avmystifiserte dermed skuespilleriet, uten å frata det kunstnerisk gnist. 

Han døde i den psykiatriske klinikk Solovijevskaja.

Tarov var gift med skuespillerinnen Alissa Koonent. 

## Skriftverk
* Aleksander Tairov: *Das entfesselte Theater*, Alexander Verlag Berlin, 1989

## Referanser


## Litteratur
* Ilja Ehrenburg: *Menschen - Jahre - Leben* (Memoarer), München 1962, Sonderausgabe München 1965, Bind I 1991-1922, s. 521-527, ISBN 3-463-00511-5
* David Mamet: *Richtig und Falsch- kleines Ketzerbrevier samt Common Sense für Schauspieler*, Alexander Verlag Berlin, 2006

## Eksterne lenker
* 
*
Trojany

**Trojany** er en by i Polen i det masoviske voivodskap. Byen hadde 490  innbyggere i 2014.

## Referanser


## Eksterne lenker
*
Ole Arntzen

**Ole Arntzen** (født 4. februar 1910, død 7. august 1973) var en norsk forretningsmann og motstandsmann fra andre verdenskrig.

Arntzen overtok som generalinspektør (kalt «Stor I») i Milorg i april 1944 etter Johan Nerdrum. Han hadde tidligere i krigen vært lagfører for Milorg-gruppen D.13.

Arntzen utgjorde sammen med Ole Borge («stor O») og Jens Chr. Hauge ledertrioen i Milorg mot slutten av krigen, og de tre gikk under tilnavnet «de tre store».

## Referanser
Björn Kuipers

**Björn Kuipers** (født 28. mars 1973 i Oldenzaal, Overijssel) er en nederlandsk fotballdommer. 

Han har dømt i flere av de største europeiske fotballturneringene, og var blant annet dommer i finalekampen mellom Real Madrid og Atlético Madrid i Mesterligaen 2013/2014. Kuipers dømte også under Fotball-VM i 2014.

## Kamper i VM som hoveddommer
### [[VM i fotball 2014|2014]]
*   &ndash;   (gruppespill)
*   &ndash;   (gruppespill)
*   &ndash;   (åttedelsfinale)

## Eksterne lenker
* 
* 
* 
*  Oversikt over internasjonale kamper hos WorldReferee.com 
*  FIFA-profil
Northern District of Florida

**Northern District of Florida** er et av USAs 94 føderale distrikter og dekker den nordlige delen av delstaten Florida. Distriktet omfatter 23 fylker og inkluderer delstatshovedstaden Tallahassee. Det løper fra Pensacola i vest til Gainesville i øst.

Distriktet tilhører den ellevte domskrets, og anker over distriktsdomstolens avgjørelser går til U.S. Court of Appeals for the Eleventh Circuit.

På samme dag som Florida sluttet seg til unionen som en delstat, 3. mars 1845, vedtok Kongressen lovgivning som etablerte en føderal distriktsdomstol for Florida. Den 23. februar 1847 ble distriktet delt i et nordlig og et sydlig distrikt. Loven som iverksatte denne delingen fastsatte grensene mellom distriktene:

:*[T]hat part of the State of Florida lying south of a line drawn due east and west from the northern point of Charlotte Harbor, including the islands, keys, reefs, shoals, harbors, bays and inlets, south of said line, shall be erected into a new judicial district, to be called the Southern District of Florida; a District Court shall be held in said Southern District, to consist of one judge, who shall reside at Key West, in said district...*

Den samme loven bestemte at det nordlige distriktet skulle holde rett i Apalachicola og Pensacola. Den 30. juli 1962 ble Middle District of Florida opprettet fra deler av de andre distriktene.

Distriktets U.S. attorney har kontorer i Tallahassee, Pensacola, Gainesville og Panama City.

## Referanser


## Eksterne lenker
* U.S. District Court for the Northern District of Florida
* U.S. Attorney for the Northern District of Florida
* U.S. Marshal
Milorad Mažić

**Milorad Mažić** (født 1973) er en serbisk fotballdommer. 

Han har dømt i flere kamper i den øverste divisjonen i hjemlandet, og deltok som dommer under fotball-VM i 2014. 

Han skal dømme finalen i Mesterligaen 2017/18 mellom Liverpool og Real Madrid.

## Kamper i VM som hoveddommer
### [[VM i fotball 2014|2014]]
*   &ndash;   (gruppespill)
*   &ndash;   (gruppespill)

## Referanser


## Eksterne lenker
* 
* Oversikt over internasjonale kamper hos WorldReferee.com 
* FIFA-profil
Aberdeen Art Gallery

**Aberdeen Art Gallery** er hovedutstillingsområdet for billedkunst i byen Aberdeen, Skottland. Det åpnet i 1885, i en bygning tegnet av Alexander Marshall Mackenzie.

Den permanente samlingen innbefatter verk av postimpresjonister og skotske kolorister samt brukskunst og håndverk.

Hovedhallen støttes opp av granittsøyler i forskjellige farger, hentet fra steinbrudd både i området og mye lenger borte.

I den vestlige enden av bygningen, er det et viktig krigsminnesmerke med et rom inne og et monument på utsiden.

## Eksterne lenker
* Aberdeen Art Gallery
3 Cordilleras

**3 Cordilleras** (spansk for «3 fjellkjeder») er et mikrobryggeri fra Medellín i Colombia. Det ble grunnlagt i 2007. Ølet kan kjøpes på flaske i en rekke butikker og kiosker, og på fat på ulike barer.

## Merker
3 Cordilleras har følgende merker:
***Blanca** (blå etikett), av typen hveteøl
***Mestiza** (grønn etikett), av typen american pale ale
***Mulata** (rød etikett), av typen amber ale
***Negra** (oransje etikett), av typen sweet stout
***Rosé** (rosa etikett), av typen roséøl

I tillegg lanserer bryggeriet av og til spesialutgaver i en begrensa periode, for eksempel **6.47**, med et alkoholinnhold på 6,47 promille.

## Eksterne lenker
*
Scipione Cerreto

**Scipione Cerreto** (1551–1633) var en napolitansk komponist, luttenist og musikkteoretiker.

## Liv
Scipione Cerreto bodde i Napoli hele livet. Han var komponist og musiker, men da bare få komposisjoner er bevart etter ham, er han i dag framfor alt kjent som musikkteoretiker. Han kan knapt betegnes som en pionér, eksempelvis tilbakeviste han Glareanus' forslag om tolv modi mot de åtte som hadde vært i bruk til da, men Cerretos skrifter er av stor betydning fordi de kaster lys over mange aspekter ved musikkutøvelsen tidlig på 1600-tallet.

## Virke
Cerretos konservative legning gav seg uttrykk i at han fulgte de strenge retningslinjene til  *[[Kontrapunkt|contrapunto osservato]]*. Han fikk publisert to avhandlinger, *Dell'arbore musicale* (Napoli, 1608) og *Della prattica musica vocale et strumentale* (Napoli, 1601, repr. 1611), dessuten to avhandlinger om kontrapunkt på manuskriptform: *Dialoghi armonici pel contrapunto e per la compositione* (1626) og *Dialogo armonico … di tutte le regole del contrappunto et anco della compositione de più voci, de' canoni, delle proportioni, et d'altri* (1631).

## Referanser


## Eksterne lenker
* Alessandra Ascarelli: ''CERRETO, Scipione Dizionario Biografico degli Italiani''
* François-Joseph Fétis: Oppføring i «Biographie universelle des musiciens et bibliographie génèrale de la musique» (1861)
Cusqueña

**Cusqueña** er et ølmerke fra Cusco i Peru. Det blei grunnlagt i 1908 under navnet *Cervecería Alemana*. Det fikk dagens navn i 1995. Ølet selges i store deler av Amerika. Flaska kjennetegnes ved at den har et innrissa mønster som forestiller en inkamur. Cusqueña har blitt tildelt en rekke priser av Monde Selection og Superior Taste Award.

## Varianter
Cusqueña selges i fire varianter i Peru:
*Dorada (gulletikett)
*Trigo (sølvetikett)
*Roja (rød etikett)
*Negra (sort etikett)

## Eksterne lenker
*
Rémy Cabella

**Rémy Cabella** (født 1990) er en fransk fotballspiller som spiller for . 

Han har tidligere spilt for den franske klubben Montpellier, og en periode vært på utlån til Arles-Avignon.

Den 13. juli 2014 meldte han overgang fra Montpellier til Newcastle United FC, hvor han skrev under på en seksårskontrakt for en overgangssum på 8 millioner pund.

## Landslaget
Han debuterte for det franske landslaget i en treningskamp mot Norge den 27. mai 2014, en kamp Frankrike vant 4-0. Han kom inn i det 80 minutt for Yohan Cabaye. Han kom med i den franske bruttotroppen til VM 2014. Han kom opprinnelig ikke videre til 23-mannstroppen, men kom allikevel med i troppen på grunn av at Franck Ribéry og Clément Grenier ble skadet og måtte melde forfall.

## Referanser


## Eksterne lenker
*
I Zingari League

**I Zingari League** var en engelsk amatørfotballiga basert i Liverpool, England. Den ble gunnlagt i 1895  og spilte sin siste sesong 2005-06 da den gikk sammen med Liverpool County Football Combination og dannet Liverpool County Premier League. Den nye ligaen tok County Combinations plass i det engelske ligasystemet og som farmerliga til North West Counties Football League. Den var en gang i tiden en farmerliga til North West Counties Football League.

Hvert år fra 1919 til ligaen ble lagt ble det spilt en kamp mot Lancashire Amateur League.

## Medlemsklubber
Den siste sesongen spilte fjorten lag i Premier Division, mestere ble Old Xaverians.

## I Zingari Combination
**I Zingari Combination** var helt fra starten en liga for reservlagene i I Zingari League. Selv om den ligaen ble kagt ned fortsetter I Zingari Combination sin virksomhet, men nå med lag fra Liverpool County Premier League (og med førstelaget fra en klubb, Mexoc). Combination har vært i gang siden 1904.

## Referanser


## Eksterne lenker
*Liverpool County Premier Leagues nettside
Shkodran Mustafi

**Shkodran Mustafi** (født 1992) er en tysk fotballtrener og tidligere fotballspiller som er assistenttrener for Tyskland U17.

Han er av albansk herkomst.

Han har tidligere spilt for den engelske klubbene  og  og den italienske klubben . 

Den 22. januar 2017 scoret han sitt første seriemål for Arsenal mot .

## Landslaget
DEn 13. mai 2014 fikk han sin første landskamp for  mot . Den 12. juni 2016 scoret han sitt første landslagsmål for  i EM-kampen mot .

Han ble tatt ut i den tyske 30-manns bruttotroppen til fotball-VM 2014. Når den endelige troppen ble tatt ut ble han opprinnelig ikke tatt med i 23-manns troppen, men en uke før VM erstattet han Marco Reus som måtte melde forfall på grunn av skade.

Han ble tatt ut i s EM-tropp til EM i Frankrike 2016.

Han ble tatt ut i s tropp til FIFA Confederations Cup 2017 i Russland.

## Referanser


## Eksterne lenker
*
Hanne Hjorth Tønnesen

**Hanne Hjorth Tønnesen** (født 19. april 1957) er en norsk professor i farmasi. Hun er cand. pharm. og dr. scient. fra Universitetet i Oslo, og ble ved utnevnelsen i 1989 den yngste norske kvinnelige professor. Hun er også den siste norske professor som er embedsmann utnevnt av Kongen i statsråd. 

Tønnesen er særlig interessert i formulering av legemidler der virkestoffet er vanskelig løselig eller vanskelig tas opp i kroppen. Hun har også arbeidet mye med fotoaktive stoffer, bl.a. kurkumin og bidratt til at det er kommet på plass regelverk for lysømfintlige legemidler. Tønnesen spiller en sentral rolle i forskningsgruppen PharmaLuxLab. 

## Referanser


## Eksterne lenker

* Universitetet i Oslo: Hanne Hjorth Tønnesen
Frihetsli

**Frihetsli** er den øverste gården i Dividalen i Målselv kommune i Troms. Gården består av to gårdsbruk og ligger ca. 32 km sør-sørøst for Øverbygd. Grensa mot Dividalen landskapsvernområde, som ble opprettet i 2006, går ca. 1,5 km lenger opp i Dividalen.

Frihetsli ble ryddet og bosatt rundt 1842-44 av Hans Petter Andersen («Sersjant-Hans»). Han var født i Tynset og kom som femåring sammen med foreldrene sine til Øvergård i Øverbygd i 1826. Under 2. verdenskrig var Dividalen forbi Frihetsli ei av rutene som ble brukt av flyktninger som rømte til Sverige, og folk i Frihetsli hjalp til med å gi flyktningene nattely og lose dem over grensa.

Stedet fikk bilvei i 1954. Året før ble det bygd et lite kraftverk i Kvennelva nedenfor Frihetsli, og i 1966 ble stedet knyttet til det faste strømnettet. Meteorologisk institutts værstasjon Dividalen målestasjon ligger i Frihetsli. Den ble opprettet i 1912.

Fra Frihetsli går en 9,5 km lang, bratt tunnel opp til NATOs Sindre II-radar på toppen av fjellet Njunis (1717 moh.). Anlegget ble åpnet i 2007.

## Kilder
*Vidkunn Haugli: *[http://urn.nb.no/URN:NBN:no-nb_digibok_2007092600043 Målselv bygdebok. Bind III]*. Målselv kommune 1990. ISBN 82-992248-0-2 (s. 190-193, digitalisert av Nasjonalbiblioteket)
*Ragnar Ulstein: *[http://urn.nb.no/URN:NBN:no-nb_digibok_2007072704078 Svensketrafikken III. Flyktningar frå Trøndelag og Nord-Norge til Sverige 1940-45]*. Det Norske Samlaget, Oslo 1977. ISBN 82-521-0733-8 (s. 228-229, digitalisert av Nasjonalbiblioteket)
*Meteorologisk institutt: Værdata i hundre år (2012, besøkt 8. juni 2014)
*NRK: Nytt NATO-øye ser russerne (18. oktober 2007, oppdatert 19. oktober 2007, besøkt 8. juni 2014)
*Forsvarsbygg: Høytstående prosjekt: Radaren på Njunis i Målselv styrker norsk luftovervåking (29. oktober 2007, oppdatert 24. februar 2011, besøkt 8. juni 2014)
Morgan Schneiderlin

**Morgan Fernand Gérard Schneiderlin** (født 8. november 1989) er en fransk fotballspiller som fra den 10. august 2023 er klubbløs.

Han har tidligere spilt for  og den franske klubben . 

Den 13. juli 2015 signerte han en 4-årskontrakt med Manchester United for en overgangssum på 24 millioner pund.

## Landslage t
Han kom med i den franske bruttotroppen til VM. Han kom opprinnelig ikke videre til 23-mannstroppen, men han kom allikevel med i troppen på grunn av at Franck Ribéry og Clément Grenier måtte melde forfall på grunn av skade. Debuten for landslaget kom den 8. juni 2014 i en 8-0 seier hjemme mot Jamaica i Lille. 

Han ble tatt ut i s EM-tropp til EM i Frankrike 2016. Han erstattet Lassana Diarra etter skade.

## Meritter
;Manchester United
* FA-cupen: (1) 2016
* FA Community Shield: (1) 2016

## Referanser


## Eksterne lenker
* 
* Morgan Schneiderlins spillerprofil for Southampton FC  på thesaintshub.com
* Morgan Shneiderlins spillerprofil for Manchester United  på Stretfordend.co.uk
Rio Mavuba

**Rio Antonio Zoba Mavuba** (født 8. mars 1984) er en fransk fotballspiller av angolsk og kongolesisk herkomst som spiller for den franske klubben FCE Merignac-Arlac. 

Han har tidligere spilt for den franske klubben Bordeaux og den spanske klubben Villarreal. Han er sønnen til Mavuba Mafuila som deltok i fotball-VM 1974 for Zaire. Han ble født på en båt i internasjonalt farvann under den den angolanske borgerkrigen. Han ble fransk statsborger i september 2004. Moren hans døde da han var 2 år gammel og faren døde da han var 12 år. Han brukte fotballen til å komme seg over sorgen av tapet av foreldrene.

## Referanser


## Eksterne lenker
* 
* L'Équipe stats
Stéphane Ruffier

**Stéphane Ruffier** (født 27. september 1986) er en fransk fotballtrener og tidligere fotballspiller som er keepertrener for Aviron Bayonnais FC. 

Han har tidligere spilt for de franske klubbene Monaco og Bayonne, der sistnevnte var på lån. 

## Landslaget
Han debuterte for det franske landslaget i en treningskamp mot  den 11. august 2010. En kamp Norge vant 2-1. Han ble tatt ut til å representere Frankrike i fotball-VM 2014 i Brasil.

## Referanser


## Eksterne lenker
* 
* Stéphane Ruffier ESPNsoccernet profile
Romandie rundt 2014

**Romandie rundt 2014** var den 68. utgaven av Romandie rundt. Rittet besto av seks etapper, og startet med en prolog i Ascona 29. april og ble avsluttet med en tempoetappe i Neuchâtel 4. mai. 

Chris Froome forsvarte sin sammenlagtseier fra 2013. Michael Albasini vant tre av de seks etappene.

## Lag

## Etappene

### Prolog
;29. april 2014&nbsp;— Ascona, 5,57 km (ITT)

### 1. etappe
;30. april 2014&nbsp;— Brigerbad – Sion, 88,6 km

### 2. etappe
;1. mai 2014&nbsp;— Sion – Montreux, 166,5 km

### 3. etappe
;2. mai 2014&nbsp;— Le Bouveret – Aigle, 180,5 km

### 4. etappe
;3. mai 2014&nbsp;— Fribourg – Fribourg, 173.1 km

### 5. etappe
;4. mai 2014&nbsp;— Neuchâtel, 18,5 km (ITT)

## Trøyene

## Sammenlagt

## Referanser


## Eksterne lenker
*
Bonino da Campione

**Bonino da Campione** var italiensk og laget skulpturer i gotisk stil. Han var aktiv mellom 1350 og 1390.

Navnet hans tyder på at han var født i - eller inn i en familie - med opprinnelse i Campione d'Italia, en landsby i Lombardia som utgjør en enklave i Sveits. Noen av hans arbeider er: 
* graven til biskop Balduino Lambertini (1349) i den gamle katedralen i Brescia
* et monument til Folchino de'Schizzi (1357) i katedralen i Cremona
* graven til Sankt Homobonus (som ikke finnes lenger)
* en av gravene til Visconti-familien i basilikaen Sant'Eustorgio i Milano
* et ryttermonument av Bernabò Visconti (1363), som nå er i Museo d'arte Antica i Sforza slott i Milano
* et monument til Cansignorio della Scala (1374) ved Santa Maria Antica i Verona.

## Referanser


## Eksterne lenker
* 
* skulpturer av Bonino da Campione på Art Renewal Center
Skals

**Skals** er et sogn og kirkested i Viborg kommune i Danmark. Frem til 1970 lå sognet i Rinds herred, deretter i Møldrup kommune frem til 2007. Skals er en landsby med 1&nbsp;853 innbyggere per 1. januar 2014. Hele sognet har ca. 2&nbsp;200 innbyggere. Landsbyen ligger 13 km nord for Viborg på Skalsnæs med Hjarbæk fjord i vest, Skals å i sør og Simested å i nord.

Skals stasjon ligger på Himmerlandsbanernes strekning Viborg–Aalestrup, som ble anlagt i 1893 og nedlagt i 1999. Persontrafikken opphørte i 1959. Skals Højskole ble opprettet i 1868 og videreført som privateide Skals Håndarbejdsskole fra 1959. Skals Efterskole ble opprettet på grundtvigianske prinsipper i 1990.

## Referanser